Veiligheidswag by skool in Nelspruit vermoor | Maroela Media
'n Veiligheidswag is dood ná rowers toegeslaan het op 'n laerskool in Daantjie, Nelspruit in Mpumalanga.
Jasper Zwane, woordvoerder van die provinsiale departement van onderwys, het gesê die departement is geskok en hartseer oor die nuus van die moord op Zitha Philemon Joseph (59) by Sibambisene Primary School. Joseph is al sedert 2019 by die skool werksaam en is deur die skool se beheerliggaam aangestel.
"Diewe het glo op 26 Augustus by die skool ingebreek en die sekuriteitswag oorval en hom vermoor. Hulle het deur die dak na die administratiewe blok beweeg om die alarm af te skakel."
Hulle het ses skootrekenaars ter waarde van R46 000 gebuit.
Bonakele Majuba, provinsiale LUR vir onderwys, het die voorval ten sterkste veroordeel. Hy versoek enigiemand met inligting om die polisie in kennis te stel. Majuba sal Dinsdag die skool en familie besoek.
Vrou op staproete aan die Wes-Rand beseer
Ek't regtig nie meer woorde vir die moorde nie! So onnodig en kyk wat is 'n lewe werd. Innige simpatie aan die familie
Waneer gaan die gemors van n regeering besluit om iets te doen aan die moorde dit is nou genoeg
In SA is 'n lewe niks meer werd nie.
"Inside job? Hoe het hulle geweet waar die alarm sit en hoe om hom af te sit? Die wag het hulle seker ook geken daarom is hy vermoor!! Waneer gaan dit ophou? Sterkte aan die wag se familie. En nou is daar nog 'n familie sonder inkomste!
'n Lewe is niks meer werd nie. Moet daar altyd gemoor word tydens inbrake? Moet inbrake enigsins plaasvind?